Paveldosauginis reglamentas

Sklypas Pylimo g. 17, Vilniaus m. yra Vilniaus senamiesčio 92A kvartale, patenka į UNESCO įrašytą į Pasaulio kultūros paveldo sąrašą teritoriją, Vilniaus senamiesčio – kultūros paminklo (u.k. 16073) ir Vilniaus senojo miesto su priemiesčiais (u.k. 25504) teritoriją; III B zona – „Vingrių priemiestis“. Pagrindinės šios istorinės zonos ašys: Pylimo gatvė, atskirianti buv. priemiesčio zoną nuo „Miesto zonos“, (iki 17a. vid. funkcionavusių gynybinių įtvirtinimų ribose buv. miestas); J.Basanavičiaus ir Naugarduko gatvės; bei Vingrių šaltinių kalno šlaitas. Vyraujantis užstatymo tipas: perimetrinis-posesijinis atviras morfotipas (PPA). 

Sklypui atlikti priešprojektiniai tyrimų darbai:

· Sklypo Pylimo g. 17 istorinė pažyma, aut. L.Vileikienė, 2005 m.

·  Archeologijos žvalgomieji tyrimai Vilniuje, Pylimo g. 17, aut. V.Dominaitis, 2006 m.
·  Žvalgybiniai inžineriniai geologiniai tyrimai, UAB „Geotestus“, 2007 m.
Istoriškai sklypas iki 17 a. Vidurio buvo gynybinių įtvirtinimų eksplanada ir tikslingai saugumo sumetimais nebuvo užstatyta teritorija. XX a. pradžioje 1930 m. sklypas dalimis buvo išskirstytas įvairioms tarnyboms. Pietinė dalis buvo skirta Pašto ir telegrafo direkcija, kuri planavo statytis čia naują administracinį pastatą. 1937 m. buvo parengtas 3 aukštų administracinio paastato projektas, nerealizuotas. Šiaurės rytinėje dalyje prie Pylimo gatvės iki Antrojo Pasaulinio karo stovėjo nedideli 1 aukšto pastatai. Kultūros paskirties pastatas sklype pastatytas 1959-1965 m. (unikalus Nr. 1096-5013-9018), rekonstruotas 1997 m. Didžiausias Lietuvoje kino teatras 1000 vietų su plačiuoju ekranu, pastatytas pagal tipinį projektą („Vilnius 1900-2005 Naujosios architektūros gidas“, 2005 m. VĮ „Architektūros fondas“), pastatą pritaikė sklypui architektas J.Kasperavičius. Pastatas šiuo metu nenaudojamas, pagal parengtą sklypo detalųjį planą numatytas nugriauti.

Aplinkos charakteristika – pagrindinių gatvių fasadai plokštuminiai, vyraujanti apdaila – tinkas; dominuoja eklektinė ir istoristinė stilistika su puošniu dekoru. Gretimybėje į vakarus yra svarbus senamiesčio gamtinio karkaso elementas Vingrių skveras su hidrografiniais elementais, kurie pastaruoju metu yra palaidoti arba sunaikinti. Pirmosios istorinės žinios apie Vingrių šaltinius siekia XVIa., buvusios veržlios Vingrio upelio ištakos buvo pritaikytos miesto vandentiekio sistemai.

Archeologinių žvalgymų išvadose fiksuota, kad buvo surasta 2 vienaukščių pastatų (sandėlių) liekanos greta Pylimo gatvės, bei gynybinio griovio vakarinis pakraštys; būtini išsamūs archeologiniai tyrimai iki statybų pradžios.

 Geologinių tyrimų išvadose pažymėta, kad sklype yra lęšinis ir gruntinis vanduo: lęšinis lokaliai paplitęs dulkingo smėlio sluoksnyje nuo 7,9 -8,9 m. gylio (ties 106,8 absol. altitude); gruntinis vanduo sutiktas 9,4-11,2 m. gylyje nuo žemės paviršiaus (ties 104,4-105,3 absol. altitude); podirvinis vanduo yra piltiniame grunte 1,5 m. gylio. Nugriovus pastatus būtini sklypo detalūs inžineriniai geologiniai tyrimai.

Galiojantys bendrieji, detalieji ir specialieji teritorijų planavimo dokumentai ir reglamentai:
· Vilniaus miesto savivaldybės teritorijos bendrasis planas iki 2015 m., 2007-02-14, reg. Nr. 1881;
-   Vilniaus senamiesčio – kultūros paminklo apsaugos specialusis planas, 2003-01-22, Reg. NR. 764.

-   Vilniaus senamiesčio regeneravimo projekto koncepcija ir sklypų planas, 1995-03-23 Reg.nr. 1.

· Sklypo Pylimo g. 17, Vilniaus m. detalusis planas (patvirtintas VMSA tarybos 2008- 07-18 sprendimu Nr. 1-593)

· Vilniaus senamiesčio apsaugos reglamentas (patvirtintas LR kultūros ministro 2003.12.23 įsakymu Nr.ĮV-490)
· Vilniaus senamiesčio u.k. 16073 – paminklo, pasaulio paveldo objekto vertingųjų savybių detalus aprašas, www.kpd.lt. 

Pagal teritorijai galiojančius dokumentus leistinas naujas užstatymas iki 17 metrų (iki 4 aukštų) dalyje sklypo iki 15 m., užstatymo tankis iki 77 %, užstatymo intensyvumas iki 2,0.

Priedai:

1. VSAR lentelė ir 92A kvartalo tvarkymo-naudojimo režimų brėžinys, 2 lapai.

2. Žvalgybinių inžinerinių geologinių tyrimų išvados, 1 lapas.
3. Archeologijos žvalgomųjų tyrimų išvados, 2 lapai.
